**โครงการเสวนาทางวิชาการ**

**เรื่อง “ฝ่าวิกฤตประมงไทยจากภัย IUU”**

1. **หลักการและเหตุผล**

ผลิตภัณฑ์ประมงเป็นสินค้ากลุ่มหนึ่งที่นำรายได้สู่ประเทศปีละหลายพันล้านบาท กลุ่มประเทศคู่ค้าหลักที่สำคัญกลุ่มหนึ่งตั้งแต่อดีตจนถึงปัจจุบัน คือ กลุ่มสหภาพยุโรป โดยในปี พ.ศ.๒๕๕๑ คณะรัฐมนตรีแห่งสหภาพยุโรปได้ออกกฎระเบียบคณะรัฐมนตรีฯ ฉบับที่ ๑๐๐๕/๒๕๕๑ว่าด้วยการจัดตั้งระบบของประชาคมยุโรปในการป้องกัน ยับยั้ง และขจัด การประมงที่ผิดกฎหมาย (Illegal) ไม่รายงาน (Unreported) และไร้การควบคุม (Unregulated) ขึ้น เนื่องจากการทำประมงแบบ IUU (IUU fishing) ถือเป็นภัยคุกคามต่อการใช้ทรัพยากรสิ่งมีชีวิตทางทะเลอย่างยั่งยืน การค้าผลิตภัณฑ์ประมงที่ได้จากการทำประมงแบบ IUU เป็นสิ่งต้องห้ามและต้องมีการควบคุมการนำเข้ามายังประชาคมยุโรปทั้งนี้เพื่อให้เกิดการใช้ประโยชน์จากทรัพยากรสิ่งมีชีวิตทางทะเลที่ก่อให้เกิดสภาพการณ์ด้านเศรษฐกิจ สิ่งแวดล้อม และสังคมที่ยั่งยืนในอนาคต โดยกฎระเบียบดังกล่าว เริ่มมีผลบังคับใช้ตั้งแต่วันที่ ๑ มกราคม พ.ศ. ๒๕๕๓ ที่ผ่านมา

ปัจจุบัน อุตสาหกรรมประมงของประเทศไทยกำลังประสบปัญหาที่เกิดจากกฎระเบียบของคณะรัฐมนตรีแห่งสหภาพยุโรปฉบับนี้ในการส่งสินค้าประมงไปจำหน่ายในกลุ่มประเทศสหภาพยุโรป เนื่องจากคณะกรรมาธิการยุโรปด้านประมงและทะเลประกาศขึ้นบัญชีประเทศไทยเป็นประเทศที่ไม่ให้ความร่วมมือในการต่อต้านการทำประมงแบบ IUUวิกฤตปัญหานี้ จำเป็นต้องได้รับการหาทางออกร่วมกันจากทุกภาคส่วนทั้งภาครัฐและภาคเอกชนที่เกี่ยวข้อง สถาบันวิจัยและพัฒนาแห่งมหาวิทยาลัยเกษตรศาสตร์ ร่วมกับคณะประมง มหาวิทยาลัยเกษตรศาสตร์ จึงได้จัดโครงการเสวนาทางวิชาการเรื่อง “ฝ่าวิกฤตประมงไทยจากภัย IUU” ขึ้นเพื่อให้เกิดช่องทางในการแลกเปลี่ยนสถานการณ์ของปัญหาที่เกิดขึ้น ตลอดจนรับฟังความคิดเห็นและมุมมองในการแก้ไขปัญหาจากทุกภาคส่วนที่เกี่ยวข้องเพื่อนำไปสู่การเสนอแนวทางในการแก้ไขปัญหาต่อไป

1. **วัตถุประสงค์**

๒.๑ เพื่อรับฟังความเห็นและแลกเปลี่ยนสถานการณ์ปัญหาการทำประมงแบบ IUU จากผู้ที่เกี่ยวข้องในทุกภาคส่วน

๒.๒ เพื่อรับฟังและแลกเปลี่ยนมุมมองในการแก้ไขปัญหาการทำประมงแบบ IUU จากผู้ที่เกี่ยวข้องในทุกภาคส่วน

1. **ผู้รับผิดชอบโครงการ**

สถาบันวิจัยและพัฒนาแห่งมหาวิทยาลัยเกษตรศาสตร์

คณะประมง มหาวิทยาลัยเกษตรศาสตร์

1. **วิธีการดำเนินงาน**

อภิปรายข้อมูลทางวิชาการ ชี้แจงข้อมูล แลกเปลี่ยนความรู้ และให้ความเห็นเพื่อหาแนวทางการแก้ไขปัญหาการทำประมงที่ผิดกฎหมาย ขาดการรายงาน และไร้การควบคุม (IUU fishing) โดยผู้ทรงคุณวุฒิที่เป็นตัวแทนจากภาครัฐ ภาคเอกชน รวมทั้งผู้เชี่ยวชาญในสาขาที่เกี่ยวข้อง

1. **ผู้เข้าร่วมเสวนาทางวิชาการ**

ผู้แทนจากหน่วยงานที่เกี่ยวข้องของภาครัฐและเอกชน สมาคมที่เกี่ยวข้องทางด้านการประมง ผู้ประกอบการ นักวิชาการ ผู้เชี่ยวชาญ และองค์กรที่เกี่ยวข้อง ประมาณ ๑๐๐ คน

1. **วัน เวลา และสถานที่**

วันพฤหัสบดีที่ ๒๑ พฤษภาคม พ.ศ. ๒๕๕๘ เวลา 09:00-12:00 น. ณ ห้องประชุมรวงข้าว

อาคารวชิรานุสรณ์ คณะเกษตร มหาวิทยาลัยเกษตรศาสตร์ กรุงเทพมหานคร

1. **ผลที่คาดว่าจะได้รับ**

เกิดความเข้าใจในเรื่อง IUU และได้รับทราบความคิดเห็นจากผู้มีส่วนเกี่ยวข้องในทุกภาคส่วน เพื่อนำมาปรับปรุงแนวทางและแนวปฏิบัติในการแก้ไขปัญหาการทำประมง IUU เพื่อให้เกิดการพัฒนาการประมงไทยอย่างยั่งยืน

ได้ข้อคิดเห็น ข้อเสนอแนะ และแนวทางการการแก้ไขปัญหาการทำประมงแบบ IUU เพื่อนำเสนอให้กับหน่วยงานที่เกี่ยวข้องต่อไป

1. **ตัวชี้วัดผลสำเร็จ**

ผู้เข้าร่วมเสวนามีความพึงพอใจต่อการเข้าร่วมเสวนาไม่น้อยกว่าร้อยละ ๘๐

**กำหนดการเสวนาทางวิชาการเรื่อง “ฝ่าวิกฤตประมงไทยจากภัย IUU”**

**วันพฤหัสบดีที่ ๒๑ พฤษภาคม ๒๕๕๘ เวลา ๐๙.๐๐ - ๑๒.๐๐ น.**

**ณ ห้องประชุมรวงข้าว ชั้น ๒ อาคารวชิรานุสรณ์ คณะเกษตร มหาวิทยาลัยเกษตรศาสตร์**

๐๙.๐๐ - ๐๙.๓๐ น. ลงทะเบียน

๐๙.๓๐ - ๐๙.๔๕ น. กล่าวรายงาน

รองศาสตราจารย์ ดร.เชษฐพงษ์ เมฆสัมพันธ์

หัวหน้าภาควิชาวิทยาศาสตร์ทางทะเล

กล่าวเปิดงาน

รองศาสตราจารย์ ดร.ธงชัย สุวรรณสิชณน์

ผู้อำนวยการสถาบันวิจัยและพัฒนาแห่งมหาวิทยาลัยเกษตรศาสตร์

๐๙.๔๕ – ๑๑.๓๐ น. การเสวนาทางวิชาการ เรื่อง *“ฝ่าวิกฤตประมงไทยจากภัย IUU”*

ดำเนินการเสวนาโดย ดร.วิทย์ สิทธิเวคิน

ผู้ร่วมเสวนา:

พลเรือโท จุมพล ลุมพิกานนท์ เจ้ากรมกรมกิจการพลเรือนทหารเรือ

อธิบดีกรมประมง หรือ ผู้แทน

อธิบดีกรมเจ้าท่า หรือผู้แทน

ดร.พจน์  อร่ามวัฒนานนท์ นายกสมาคมแช่เยือกแข็งไทย

**คุณภูเบศ จันทนิมิต ประธานสมาคมการประมงแห่งประเทศไทย**

๑๑.๓๐ – ๑๒.๐๐ น. ตอบข้อซักถาม

๑๒.๐๐ – ๑๓.๐๐ น. รับประทานอาหารกลางวัน